
М. VL. KULCZYNSKI m. e. Fragmenta arachnologica, III. 
(Aecedit tabula XI). 


Vl. De Episinis. Annotatio altera. 


Europam J/pisinorum species non duae incolunt, ut putavi, sed 
quatuor. Duas earum non distinguebam ad hoc tempus; errorem 
cognovi, quum mihi Cel. R. de Lessert Episinos suos: lugubrem et 
truncatum, ad Genevam lectos, 125216165005 misit. "Tertia species 
Episinus maculipes Cav. est; quartae exempla Galliea et Africana 
(in Algeria et in regno Tunetano lecta) communicavit mihi cum 
reliquis. Æpisinis Gallicis benignissime Cel. E. Simon, cui gratias 
maximas ago. 

Nomina harum specierum difficiliora sunt ad extricandum, pro 
parte saltem. АрреПаһо eas: Episinum truncatum Latr. (synon.: Е. 
lugubris E. Sim., Bósenbg., de Lessert, Kulez. p. p.), Е. angulatum 
(Blackw.) (synon.: E. truncatus Bósenbg., de Lessert, Kulez. p. p.) 
Li. maculipedem Cav., E. algiricum Luc. (syn.: E. truncatus E. Sim.); 
quae nomina ex parte mutanda esse demonstrabunt fortasse inve- 
stigationes futurae. 

Episinus truncatus et angulatus inter se similes sunt valde, Е. 
maculipes et algiricus etiam similiores. 

Quae nuper seripsi de Episimo truncato (lugubri!) non ad eum 
solum spectant, sed etiam ad Ж. angulatum.  Differunt hae species 
inter se colore. 

Episini truncati cephalothorax in adultis plerumque fere con- 
color est, rarius vestigia plus minusve manifesta picturae similis 
atque in E. maculipede ostendit; quae pictura in exemplis iuniori- 
ribus plerumque bene, imo optime expressa esse solet; quum autem 
hac in re variet paullo etiam Ж. angulatus, color cephalothoracis 
notam, quae ad species has certo distinguendas sufficiat, praebere 
mihi non videtur. Melius distinguuntur £. angulatus et truncatus 
colore pedum, praesertim postieorum, quorum tibiae — cum parte 
apicali femorum, patellis, basi metatarsorum — obscurius aut palli- 
dius rufofuscae sunt in hoc, flavidae vero fere in dimidià parte 
basali in E. angulato. Tibiae I Episini truncati saepissime totae 
rufofuscae, E. angulati saepissime medium versus sat late pallidio- 
res sunt; oceurrunt tamen exempla illius tibiis I annulo plus mi- 
nusve manifesto, pallidiore, prope medium ornatis et exempla A. 
angulati tbis I totis concoloribus. Іп exemplis valde iuvenibus 
Е. truncati pedes antici. ornati in tibiis annulo submedio pallido 
optime expresso, non differunt а pedibus I E. angulati; tibiae IV 
loco annuli basalis pallidi, dimidiam fere internodii longitudinem 
oceupantis, vestigium annuli pallidi prope basim siti ostendunt 
nonnunquun in Ж. truncato. Venter J£. truncati in exemplis palli- 
dius coloratis linea media albidà et saepe in latere utroque lineá 
albidà minus expressa, retro et paullulo intus directa ornatur; lineae 
hae in exemplis obscure coloratis evanescunt omnino aut adeo 
saltem, ut non nisi in animaleulo in spiritum vini immerso cernan- 
tur; ceterum venter non aut parum pallidior est quam laterum 
partes vicinae. Venter E. angulati inter lineas albas similes atque 
in Æ. truncato (quarum media praesertim sat lata esse solet) punctis 
pallidis plus minusve adspersus, saepissime evidenter pallidior est 
quam laterum partes vicinae; nonnunquam puncta adeo manifesta 
et dense congesta sunt, ut venter areà albidà ornetur satis simili 
figurae, quam protulit W. Bösenberg in „Die Spinnen Deutschlands“ 
(tab. X, fig. 151 С: JE. truncatus); non raro tamen puncta lineis 
interiecta evanescunt et venter parum differt pictura a ventre A 
truncati. Summatim. colore solo exempla adulta et obscure colorata 


) Fragmenta arachnologica. Bullet. Acad. Cracov. 1905. pay. 549. 


harum specierum sat facile distinguuntur, pallida et iuniora vero 
difficilius. 

Ad formam mares differunt inter se palpis. non valde quidem, 
sed evidenter saltem; epigynae ad distinguendas feminas parum 
prosunt. Partes patellares palporum eádem esse formà in utraque 
specie mihi videntur, pars tibialis brevior et latior in Ж. truncato 
quam in E. angulato Lamina tarsalis apice in parte exteriore 
(superiore) omnino rotundata est in utraque specie, neque In angu- 
lum rectum, summo apice rotundatum desinit ut in E maculipede. 
Differt stemma dente nigro in latere superiore prope apicem sito; 
dens hic a latere exteriore adspectus angustior videtur in А. trun- 
cato'). sursum et anteriora versus directus, spatio parvo tantum 
distat ab apicibus processuum duorum, qui apicem stemmatis occu- 
pant, sursum fere directi, elongati, cornei inter se contingentes, 
anterior apice in uneum brevem, foras directum curvatus, posterior 
apice rectus. In №. angulato dens respondens, sursum et paullulo 
foras, neque anteriora versus directus, latior, quum a latere exte- 
riore adspicitur, sat late distat ab apicibus processuum apicalium, 
qui similes sunt atque in 1150 truncato. Dens, de quo agitur, 
apice pilis paucis brevibus ornatus videtur in palpo non distorto 
utriusque speciei; re vera pili hi cum dente contingunt modo et 
laminae tarsali adnati sunt. 

Epigyna in utraque specie foveá ornatur hemielliptica fere, cir- 
citer 0:32 mm lata, ca. 0:21 —0:24 longá, sat profunda. pone et in 
lateribus bene, ante vero parum -- margine omnino obtuso — definitá. 
Fundus foveae linea impressá transversá, inaequali. in Ж. angulato 
parum perspicuá, in duas dividitur partes, quaruni posterior ante- 
riore multo pallidior esse solet in Æ. truncato, in E. augulato verum 
non evidenter pallidior. In illo pars posterior septo longitudinali, 
humili. angusto, plus minusve wmanifeste in foveolas duas trans- 
versas hemielliptieas dividitur; pars fund) anterior semicircularis 
plerumque in sectores tres dividitur, quorum medius lateralibus 
modo fere duplo latior est, modo eis minor. fortius impressus, con- 
cavus; seetores laterales. a medio carinis obtusis rectis distincti, 
fere plani, posteriora versus declives, modo maximam partem sub- 
laeves, modo sat crasse retieulati. In E. angulato pars fundi postc- 


') Re vera dens hic latior est in Ё. truncato quam in angulato, sed pars 
eius interior membranacea difficilius conspicitur. 

rior aequabiliter concava, septo medio caret; pars anterior utrimque 
ad marginem posticum tuberculo ornatur sat magno, modice elevato, 
saepe quam reliquus fundus obscurius colorato; tubercula haec sat 
late inter se distant; reliqua pars fundi anterior paene aequabiliter 
concava est. Quae differentiae, non magnae et paullo mutabiles, 
difficilius cernuntur, praesertim quum fovea epigynae materia quá- 
dam (coitus signo?) ex parte repletur, quod non raro occurrit in 
Episino angulato saltem. 


Episini: maculipes et species quaedam nova: №. maderianus, 
culus feminam legit Rev. E. Schmitz in insulà Madeira 1), ab Æ. 
truncato et angulato optime distinguuntur pedum pictura, quam l. c. 
descripsi (ex Æpisino maculipede) et plerumque sterno, quod secun- 
dum medium pallide flavidum, in lateribus umbrinum aut fuligi- 
neum est (oecurrunt tamen exempla Ё. maculipedis vittà pallidà 
sterni fere deletà et exempla E. truncati et angulati vestigio vittae 
talis ornata). Cephalothoracis pictura in eis similis est atque in 
exemplis Épisini angulati distinctissime pictis. 

Marem ÆEpisini maderiani non novi. Episini maculipedis lamina 
tarsalis non eàdem est forma atque in Ж. lugubri et angulato. (Cfr. 
,Araneae Hungariae“ vol. 2. pag. 18. tab. Г fig. 10b et 11). 
Stemma eius simile atque illorum, sed distinctum. Арісев proces- 
suum trium, supra commemoratorum, in parte stemmatis apicali 
superlore contingunt inter se; eorum postremus (sive dens supra in 
stemmate ad apicem situs) lamella est tenuis cornea. non longior 
quam latior, apice late truncata, fere transverse posita, sursum et 
anteriora versus directa. Е processibus duobus reliquis anterior 
prope angulum anticum inferiorem stemmatis initium capit, secun- 
dum marginem apicalem laminae tarsalis extenditur sursum, in 
parte basali modice latus, medium versus leviter angustatus in 
latere posteriore sive exteriore, inde usque ad apicem latitudine 
parum inaequali, apicem versus compressus lamelliformis, apice in 
latere interiore leviter rotundato dilatatus, paullulo anteriora versus 
flexus, breviter foras curvatus, in latere exteriore truncatus. Pro- 


') Episinus maderianus n. sp., simillimus Ер. maculipedi Cav., differt ab 
eo forma epigynae, quae ad marginem posticum foveà parva, profundà, paullo 
oblongá, et ante eam foveń latiore, rotundatá, modice profunda ornatur. Femina 


adulta 4 mm longa. 

cessus alter, ab apice longius remotus, in stemmate non distorto 
in eius latere inferiore medio fere, ad marginem laminae tarsalis 
initium capere videtur (pars eius basalis, angusta, pellucida, diffici- 
lius conspicitur, praesertim quod per eam embolus setiformis niger 
translucet) in parte basali valde angustus, ceterum late fusiformis 
fere, processui praecedenti parallelus, cum eo contingens, eo latior, 
apice in spinam nigram fortius contractus; pars apicalis processus 
huius processu anteriore non occultatur, quum stemma а fronte 
adspicitur. 

Processus respondentes №455 truncati similem in modum siti 
sunt in stemmate; eorum anterior, in parte basali latus, medium 
versus In sinum profundum exeisus in latere interiore sive ante- 
riore; a parte hac apicem versus processus anterior impressus est 
in excavationem processus posterioris, cuius pars quaedam non 
impressa eum a margine apicali laminae tarsalis separat; pars 
apicalis angustior processus antici compressa et lamelliformis est, 
medioeri latitudine, primo leviter dilatata, tum paullo angustata, 
apice foras breviter curvata, in uncum latum acutum desinens. 
Pars processus posterioris, quae in stemmate non distorto pone pro- 
cessum anticum conspicitur, apicem versus longe et aequabiliter 
angustata videtur, processu eo etiam in parte latissimà parum aut 
non latior; apex processus posterioris Ца inter processum anticum 
et reliquum stemma situs est, ut in palpo a fronte viso, processu 
antico occultus, non conspiciatur. — Æpisini angulati processus re- 
spondentes similes mihi videntur atque in J. truncato, eorum poste- 
rior modo apice minus occultus. 

Episini algirici pedes similem in modum рісі sunt atque E. ma- 
culipedis, occurrunt tamen exempla picturá pedum prorsus fere 
deleta. Sternum in pallidioribus fuseum, secundum medium vitta 
pallide 835108 ornatum, in obscuris fuscum concolor. Cephalotho- 
racis pictura non parum mutabilis, in exemplis pallidioribus similis 
atque in E. maculipede, minutis quibusdam exceptis; in obscuriori- 
bus vitta media, dilatata et diffusa, cum linea marginibus parallela 
radiis coniungitur fuscis, quorum intervalla colore minus obscure 
fusco replentur; cephalothorax tum obscurius et pallidius umbrinus 
est, margine sat lato, inaequali aut interrupto, fulvo ornatus; non- 
nunquam etiam margo hie evanescit. In pietura et forma, praeter 
partes genitales, perpaucas modo differentias, easque non satis sibi 
constantes, video inter E. algiricum et maculipedem. Е. algiricus 


435 


paullulo minor esse solet: cephalothorax feminae 15 — 17 mm, 
maris 1'5 longus. E. maculipedis, feminae. cephalothorax 1:6— 1:8 
(in exemplis Gallicis; in exemplo quodam Austriaco 2:0), maris 
15—1:6 (іп ex. Gallicis; in mare Croatico 1:7) longus. Tubera. 
quibus abdomen pone ornatur, melius evoluta in feminis E. algirici, 
ita, ut abdomen excavatum sit non solum inter apices tuberum, 
sed etiam inter eos et mamillas; directo desuper adspectum abdo- 
men pone trilobum videtur. Abdomen Ё. maculipedis angulatum 
potius quam tubereulatum diei debet, non excavatum enim est 
inter apices tuberum, quae retro non prominent et cum mamillis 
linea leviter convexà, neque concavá coniunguntur. Sed post ovi- 
positionem abdomen Ж. algwici similem formam induit atque AÛ. 
maculipedis. Vitta media cephalothoracis, quum поп diffusa est, 
latitudine usque ad apicem posticum aequali est in E. algirico, in 
E. maculipede pone, in parte thoracicá, angustata: angustior quam 
in parte cephalicá pone oculos; sed differentia haee adeo levis est. 
ut fere non nisi in exemplis altero propter alterum posito et com- 
parato cernatur. Ventris area epigastrio et mamillis interiecta ob- 
scurius colorata quam laterum partes finitimae in £. algirico (prae- 
ter lineam mediam e punctis albidis conflatam, qua ornatur) non 
obseurior plerumque in E. maculipede. 

Partibus genitalibus imprimis differunt hae species inter se. Pars 
tibialis palporum maris directo a latere exteriore visa aeque lata 
est apice aut non multo latior quam longior in Е. algirico (0:24 
longa et lata; 0:26 lata, 0:21 longa), lamina tarsalis minor et an- 
gustior (0:84, 0:89 longa, 0:48, 0:52 lata) Dens stemmatis supra 
ad apicem situs, desuper et a parte posticá visus, triangularis, paene 
aequilaterus aut paullo latior, apice acutus. Processus stemmatis 
apicalis apice intus non dilatatus, neque anteriora versus neque 
foras curvatus, angulo apicali anteriore rotundato, posteriore recto 
acuto, evidenter pone apicem processus posterioris productus. — 
Episini maculipedis pars tibialis a latere exteriore visa sescuplo 
saltem latior apice quam longior (0:32 lata, 0:19--021 longa), lamina 
tarsalis maior et latior (1'O longa, 0:68 lata) dens stemmatis ad 
apicem supra situs latus, apice late truncatus, processus apicalis 
pone apicem processus posterioris non aut vix productus (cetera 
elus deseriptio inspiciatur supra). 

Epigyna Ж. algirici fove& ornatur modice profunda, paullo lon- 
giore quam latiore, rarius aeque longá ae lata (0:27, 0:24, 021, 

0:19 longa, 0:24, 0:19, 0:21, 0:19 lata), in parte posteriore margi- 
nibus acutis, in anteriore obtusis definita, rotundatá aut elliptica fere, 
pone paullo truncatá. sed margine postico medio neque evidenter 
sinuato neque angulato; pars posterior fundi foveae, 0:13—0'16 
longa, 0:18 —0-19 lata, sulco profundo et acute impresso (ante et 
pone saltem) cireumseribitur et maximam partem (margine antico 
angusto excepto) modice, inaequabiliter elevata est in tuberculum 
nitidum, humile, forma paullo varians, impressione mediana lata 
obtusa, neque suleo aeuto, in parte anteriore dimidià aut paullo 
maiore divisum; nonnunquam tuberculum hoc impressionibus aliis 
etiam, minus profundis, ornatur. — Epigvna Е. maculipedis non 
parum similis est, eius fovea tamen maior, aeque longa ac lata aut 
non evidenter longior saltem (0:29, 0:29, 0:31, 0:31 longa, 0:27, 
0:32, 0:29, 0:32 lata) margo foveae posticus medius raro rectus, 
plerumque leviter sinuatus aut in angulum valde latum, anteriora 
versus directum fractus. Pars fundi foveae sulco circumscripta 
0:24 lata, 0:18—0:19 longa, sulco profundo. omnino angusto in parte 
media, anteriora et posteriora versus paullo dilatato, divisa secun- 
dum totam fere longitudinem, parte anticà brevi aut brevissimá 
modo excepta. Tubercula sulco distincta impressione ornantur va- 
dosa, plus minusve evidenti, in parte posticá exteriore initium ca- 
pienti, anterlora versus et intus directa, paullulo incurvatà, paullo 
varianti; pars tuberculi pone impressionem sita plerumque anteriore 
pallidius colorata. 

Exempla Episini maculipedis in Africa septentrionali lecta, quae 
in thesauro Cel. E. Simonii conservantur, differunt paullo ab exem- 
plis Europaeis: paullo minora sunt, cephalothorace feminae 1:35— 1:5, 
maris 1:3 longo, sternum eorum plerumque totum umbrinum est, 
raro vittà medià angustà flavidà ornatur, saepius vestigium vittae 
talis in animaleulo in spiritum vini immerso tantum cernitur lon- 
gitudine valde varians (totam longitudinem sterni aut partem anti- 
eam tantum oceupans), venter vittis ornatur tribus longitudinalibus 
albidis (albo punetatis) plus minusve expressis, quae inter se spatiis 
obscurioribus, non aut minus dense punctatis distinguuntur (etiam 
in exemplis Europaeis vestigia picturae talis nonnunquam inveni- 
untur. Epigynae fovea minor (0:14, 0:16, 0:19, 0:19 longa, 0:19, 
0:19. 021, 0 26 lata, pars fundi suleo cireumseripta 0:11, 0:13, 0:14, 
0:13 longa, 0:18, 0-18, 0:19, 0:22 lata), suleus, quo tubereula fundum 
foveae ornantia distinguuntur, saepe mediocri latitudine et nonnun- 

quam brevior; margo foveae posticus medius saepe in angulum 
evidentissimum fractus. Lamina tarsalis minor (0:82 longa, 0:50 lata. 
aeque itaque magna atque in exemplis Europaeis Ё. algirict); pro- 
cessus apicalis stemmatis apice minus evidenter dilatatus in latere 
interiore et minus deorsum et foras curvatus. — Propter has diffe- 
rentias formam Africanam ut varietatem propriam: numidicam n. 
а typico Ё. maculipede segregandam censeo. 

Mares за algirici Africani non differre videntur a maribus 
Gallieis; feminas adultas Africanas non novi. 

Episinus maderianus colore et abdominis forma convenit cum 
Е. maculipede. Sternum secundum medium pallide flavidum, in par- 
tibus lateralibus, quam vitta media paullo angustioribus, umbrinum; 
cephalothoracis flavidi margines angusti nigri. vitta mediana um- 
brina cirea suleum ordinarium leviter dilatata et stellata. pone eum 
angustata et angustior quam pone oculos; latera 5 
linea ornata tenui umbriná, inaequali, сит vittá mediana radiis non 
coniuncta. Abdominis tubera mediocriter modo evoluta. Ventris pars 
epigastrio et mamillis interiecta utrimque linea albidá interrupta 
definita. umbrino cinerea, punctis albis et fuligineis ita adspersa 
ut in parte anteriore УМА latiusculá albidá et ad eam utrimque ad 
epigastrium maculi umbriná ornetur; in parte insequenti venter 
caret fere punctis albis, posterius abunde albo punetatus est. ad 
mamillas vero maculis duabus umbrinis in fundo cinereo pictus. 
Laterum partes ventri finitimae umbrino cinereae, albido punctatae. 
Epigyna ad marginem posticum foveá ornatur parva, ca. 0:05 lata, 
ca. 0:065 longá, ovata fere, pone paullulo latiore. profundà adeo. 
ut fundus difficilius conspiciatur, in lateribus et pone margine 
optime expresso, corneo, acutiusculo, librato circumdatá; in fronte 
fovea haee margine paullo depresso et minus distincto definitur et 
a foveá ante eam sita distinguitur, minus profunda, са. 0:11 lata 
et longá, rotundatá, margine obtuso, mediocriter distincto, non in- 
durato circumdatá; fundus foveae anterioris parum inaequalis, certo 
situ in eius parte postrema foveola minuta rotundata cernitur. — 
Fortasse differt haec species ab £. maculipede etiam oculis posticis 
paullo, quorum medii paullulo maiores mihi videntur quam latera- 
les et non multo longius quam radio inter se distant; sed variat 
hae in re №. maculipes, cuius oculi postici medii modo lateralibus 
aequales et inter se diametro fere totà remoti modo lateralibus 
paullulo maiores sunt et inter se circiter seseuplo radio distant. — 

Unieae feminae Ё. maderiani, quam vidi, cephalothorax 1:50 mm 
longus est, 1:45 latus, abdomen 3 longum, 1:8 latam, pedum I fe- 
mur 2:45, tibia eum patellà 2:0, metatarsus cum tarso 3:4, partes 
respondentes pedum II 1:7, 1:85, 22, pedum III 1:25, 14, 17, 
ТУ 25, 27, 3:2 mm longae. 


Secundum exempla, quae in manibus habeo, 1260116 5 
truncatus Angliam (marem adultum ad Dorset lectum communicavit 
mihi Fredr. Cambridge) Belgiam (leg. Rev. E. Schmitz) Galliam 
(coll. Cel. E. Simonii), Helvetiam (coll. Се]. В. de Lessert), Tiroliam, 
Austriam Inferiorem, Istriam, Bosniam, Croatiam, Hungariam, Ga- 
liciam; E. angulatus: Angliam (Dorset, feminam ad. legit Fredr. 
Cambridge) Galliam (coll. Cel. E. Simonii), Helvetiam (coll. Cel. 
R. de Lessert), Austriam Inferiorem, Hungariam, Galiciam; Ё. ma- 
culipes: Galliam (coll. Cel. E. Simonii). Austriam Inferiorem, Croa- 
tiam, Bosniam (?, epigyna feminae unieae, quam vidi, differt paullo 
ab epigynà formae typicae), Algeriam cum regno Tunetano (var. 
numidica, Coll Cel. E. Simoni); №. algiricus: Galliam, Algeriam 
cum regno Tunetano (coll Се]. Е. Simonii) — Teste W. Bósen- 
bergio Episinus angulatus (truncatus Büsbg.) multo frequentior est 
in Germania quam Æ. truncatus noster sive ЈИ. lugubris Bósbg. 
(2, facile crediderim Ё. truncatum frequentius quam E. angulatus 
occurrere in Germania meridionali saltem). — Europam septentrio- 
nalem fortasse №. angulatus solus incolit; Ж. truncatus species magis 
meridionalis videtur, in partibus Europae mediae meridionalibus 
certo frequentior quam À. angulatus. Е. maculipes Europam meri- 
dionalem imprimis inhabitat, ni fallor, et Africam septentrionalem, 
in Europa media non nisi rarissime occurrit. Û. algiricus septen- 
trionem versus probabiliter minus longe diffusus est quam A ma- 
culipes. 


Synonymia Episinorum contorta est adhuc non minus, fortasse 
magis, quam contorta erat, antequam Fragmenta arachnologica I. 
nostra in lucem edita sunt. Non dubito. quin Episinus truncatus 
Latreillei et Walckenaérii idem sit atque Æ. lugubris Cel. E. Si- 
monii; haec species una est, culus pedes postici in basi femorum 
albi, in medio fusci, ceterum albi describi possint. Quod de pictura 
cephalothoracis et sterni scripsi in ,Fragmentis", pag. 552, nullius 
momenti est, pars cephalica enim linea flavidà ornatur non solum 

in Ж. truncato п. sed etiam in angulato et in algirico (nonnunquam 
saltem, minus evidenter quidem), sternum vittá pallidà caret aut 
carere potest in omnibus Âpisinis mihi notis, Episino maderiano 
excepto. Descriptio Theridii angulati а Blackwallio prolata in 
„A History of the Spiders cet.“ (descriptionem primam in Lond. 
and Edinb. Phil. Magaz. 1836 non novi) non satis subtilis est. Ad 
E. truncatum Latr. aut ad Е. angulatum n. referenda ea videtur, 
quum in Anglia hae duae species solae occurrant, quod sciam sal- 
tem. Fortasse confusae sunt hae species a Blackwallio in ,A Hi- 
story^; typus speciei multo obscurius coloratus fuisse dicitur quam 
femina, quae depicta est in hoc libro; fortasse igitur typus Theridii 
angulati eadem species est atque Episinus truncatus Latr.; figurae 
Black walii ad angulatum nostrum potius referendae mihi videntur: 
si lv. truncatum  repraesentarent, artifex probabiliter patellas et 
tibias postieas concolores pinxisset, neque illas umbrinas. has vero 
flavidas. Quum Episinus Ше, quem Bösenberg primus, ni fallor. ita 
descripsit, ut agnosci sine dubitatione possit!) et Гр. truncatum 
appellavit. nomen legitimum et certum non habeat, non improba- 
bile autem videatur, Theridium angulatum eandem esse speciem, 
Episinum hune: angulatum (Blackw.) appellandum censeo. Episinus 
truncatus С. L. Kochii idem est atque noster. Westringii M. trunca- 
tus, cuius internodia pedum, femoribus et patellis exceptis. pallida, 
basi et apice fusco-rufescentia describuntur, idem videtur atque 
E. angulatus n. An in Sueciá В. truncatus occurrat, nescio; exem- 
plum Suecicum, quod mihi olim T. Thorell communicavit, idem 
mihi visum est atque №. lugubris E. Sim. (truncatus Latr.). sed eo 
tempore №. angulatum ab Е. truncato distinguere nescivi. Idem, 
quod de specie а Westringio descriptá, dici potest de Ж. truncato 
Mengel; cui speciei subiungendus sit Æ. truncatus L. Becker, 
difficile est ad extricandum. W. Bósenbergii E. lugubris idem est 
atque truncatus, truncatus idem atque angulatus n. — Episinum al- 
giricum Н. Lucasii Cel. E. Simon E truncato suo subiunxit, recte 
quidem. ni fallor; Africam septentrionalem non solum Ж. truncatus 
E. Sim. incolit quidem, sed etiam Е. maculipes, descriptio tamen 
et figura E. algirici, propter abdomen profunde excisum inter tubera 
et propter vittam cephalothoracis, quae secundum figuram pone non 
angustata est, ad E. truncatum Е. Sim. potius quam ad Ё. maculi- 


') Descriptio et imago epigynae l. е. tamen non rectae sunt. 

pedem referendae videntur. Е. maculipes Cav., cuius tubera abdo- 
minalia mediocriter modo evoluta deseribuntur, certo idem est atque 
E. maculipes noster et ab E. algirico distinctus. 


Explicatio tabulae. 


1. Episinus maculipes Cav., pars tarsalis palpi dextri maris a fronte visa (x 59). 

2. E algiricus H. Luc., pars tarsalis palpi dextri maris a fronte visa (x52). 

3. E. truncatus Latr., pars tarsalis palpi dextri maris а fronte visa (x 52). 

4. № maculipes Cav. var. numidica Kulcz., apices processuum apicalium 
stemmatis dextri a fronte visi (x 79). 

5. E. truncatus Latr., dimidium apicale stemmatis dextri a latere exteriore 
visum (x 37). 

6. E. angulatus (Blackw.), dimidium apicale stemmatis dextri a latere exte- 
riore visuin (x 37). 

7. E. angulatus Blackw., pars tarsalis palpi dextri maris a fronte visa (x 99). 

8. E algiricus H. Luc., dimidium apicale stemmatis dextri a latere exte- 
riore visum (x 52). 

9. E. maculipes Cav., dimidium apicale stemmatis dextri а latere exteriore 
visum (x 37). 

10. E. algiricus H. Luc., epigyna (x 66). 

11. E. algiricus H Luc., apex partis tarsalis dextri palpi maris, a parte po- 
sticá superiore visus (x 52). 

12. E. truncatus Latr., epigyna (x 52). 

13. E. maderianus Kulcz., epigyna (66). 

14. E. truncatus Latr., dens stemmatis dextri, prope eius angulum anticum 
supra situs (cum parte quadam laminae tarsalis) desuper simulque a parte poste- 
riore visus (x 52). 

15. E. maculipes Cav.,apex partis tarsalis palpi dextri maris, a parte posticá 
superiore visus (x 52). 

16. E. angulatus (Blackw.), epigyna (x 52). 

17. E. maculipes Cav. var. numidica Kulcz., epigyna (x 66). 

18. E. maculipes Cav., epigyna (x 52). 

